stanford-oval/wikipedia huggingface dataset:
גביע העולם למועדונים 2014
המשחקים > הגמר

| 0 | 1 | 2 | 3 | 4 |
| --- | --- | --- | --- | --- |
| 20 בדצמבר 2014 | ספרד ריאל מדריד | 2–0 | ארגנטינה סן לורנסו | אצטדיון מרקש, מרקש .345 צופים: 38 שיפוט: גואטמלה וולטר לופז |
| 20 בדצמבר 2014 | ראמוס  37'   בייל  51' |  |  | אצטדיון מרקש, מרקש .345 צופים: 38 שיפוט: גואטמלה וולטר לופז |
פרסים

| כדור הזהב | כדור הכסף | כדור הארד |
| --- | --- | --- |
| ספרד סרחיו ראמוס (ריאל מדריד) | פורטוגל כריסטיאנו רונאלדו (ריאל מדריד) | אוסטרליה איבן ויסליץ'  (אוקלנד סיטי) |
| --- | --- |
משחק הוגן: ספרד ריאל מדריד
תיימור מוסייב

| --- | --- |
אין תמונה חופשית
 לידה:  16 בספטמבר 1970 (בן 54) באקו, הרפובליקה הסובייטית הסוציאליסטית של אזרבייג'ן 
 
 
 
תיימור מוסייב (באזרית: Teymur Musayev; נולד ב-16 בספטמבר 1970) הוא שר הבריאות של אזרבייג'ן.
ראשית חייו

נולד ב-16 בספטמבר 1970 בבאקו. בשנים 1987–1993 למד בפקולטה לטיפול ומניעה של המכון הרפואי של אזרבייג'ן.
קריירה

בשנים 2003–2004 היה סטודנט לקורס תעודה בנושא "כירורגיה לפרוסקופית" באוניברסיטת לואי פסטר, צרפת. בשנים 2013–2015 למד בבית הספר הבין-לאומי לעסקים וכלכלה בריגה ובאוניברסיטת ריגה סטרדיש; ובמאי 2015 סיים תואר שני במנהל בריאות.
מאז אפריל 2020, הוא משמש כראש מחלקת ארגון הבריאות במשרד הבריאות האזרי. ב-23 באפריל 2021, הנשיא אילהם אלייב איש את מינויו של מוסאייב לסגן שר הבריאות הראשון של אזרבייג'ן, וב-19 בינואר 2022 הוא מונה לשר הבריאות.
הערות שוליים

↑  "Nazir təyin olunan Teymur Musayev kimdir?". 19 בינואר 2022. נבדק ב-2 באפריל 2022. {{cite web}}:  (עזרה)
↑  "T.Y.Musayevin Azərbaycan Respublikası səhiyyə nazirinin birinci müavini təyin edilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". 23 באפריל 2021. נבדק ב-2 באפריל 2022. {{cite web}}:  (עזרה)
↑  "T.Y.Musayevin Azərbaycan Respublikasının səhiyyə naziri təyin edilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". 19 בינואר 2022. נבדק ב-2 באפריל 2022. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תיימור מוסייב".
ואנקומיצין

|  שמות מסחריים בישראל |
| --- | --- |
 ונקואבניר, ונקומיצין מיילן, ונקומיצין ליאומרק, ונקומיצין – פרזניוס, ונקו-טבע
 נתונים כימיים
 מסה מולרית:  1,447.43 יחידת מסה אטומית מאוחדת 
 בטיחות
 מעמד חוקי:  תרופת מרשם. בישראל כלולה בסל הבריאות
 קטגוריית סיכון בהריון:  קטגוריית סיכון B2 (אוסטרליה) 
 מזהים
 קוד ATC:  A07AA09, J01XA01 
 מספר CAS:  1404-90-6
 PubChem:  14969
 ChemSpider:  14253
 
ואנקומיצין (Vancomycin) היא תרופה אנטיביוטית, הפוגעת בחיידקים גראם-חיוביים ושייכת לקבוצת הגליקופפטידים.
היא משמשת כפתרון אחרון כנגד חיידקים עמידים לאנטיביוטיקות אחרות כמו פניצילין.
הוואנקומיצין בודדה לראשונה בשנת 1953 על ידי אדמונד קורנפלד שבודד אותה מדגימת קרקע מיערות בורנאו. ואנקומיצין מיוצרת על ידי החיידק  Amycolaptosis Orientalis וגם על ידי Streptococcus Orientalis ובעלת משקל מולקולרי של 1500, מסיסה במים ויציבה יחסית- עובדה המסבירה את זמן מחצית החיים הארוכה שלה.
מנגנון פעולה

התרופה ואנקומיצין (Vancomycin) היא אנטיביוטיקה בקטריוצידית (הורג את החיידק ולא מונעת את התרבותו). היא אינה מכילה טבעת בטא לקטם. מנגנון הפעולה של אנטיביוטיקה זו הוא עיכוב הסינתזה של דופן החיידק הקרויה glycopeptide polymerization. התרופה שייכת לקבוצת הגליקופפטיד, שמולקולת המטרה שלה אינה האנזים אשר יוצר קשרים פפטידיים בדופן החיידק, כי אם שרשרת הנקראת muramyl peptide (המהווה את יחידת הבסיס של דופן החיידק). התרופה לא מאפשרת ליצור קשרי הצלבה בין השרשראות של המורמיל פפטיד (נקשר לקצה השרשרת הפוליפפטידית שבה יש D-ala-D-ala ולא מאפשר המשך הצלבה ליצירת הדופן). תרופות מקבוצה זו יעילות נגד חיידקים גראם חיוביים (בקטריוצידיות- משמידות חיידקים), לרבות זנים העמידים כנגד פניצילין- MRSA.
מנגנוני עמידות לוואנקומיצין: 
חיידקים אשר עמידים לונקומיצין נקראים VRE-Vancomycin resistent enterococci.
מנגנון העמידות החיידקי
מורכב ממוטציה בגנים החידקיים אשר מקודדים לשרשרת d-alanine, אשר במקומם מקודדת החומצה האמינית לקטט, כלומר נוצרת בקצה
השרשרת הפפטידית קבוצה טרמינלית d-Lactat אשר אינה נקשרת לונקומיצין.
שימושים קליניים

ואנקומיצין משמש כטיפול נגד חיידקים גראם חיוביים, גם כאשר חיידקים אלו עמידים בפני תרופות מקבוצות הבטא-לקטאם. 
שימושים נוספים:
מנינגיטיס בקטריאלי- ככלל ואנקומיצין אינו חודר למערכת העצבים המרכזית, אלא אם קרומי המוח דלקתיים. לכן, התרופה יעילה יחסית בטיפול בזיהומים במערכת העצבים המרכזית.
טיפול בספסיס (אלח דם)
לטיפול בזיהומים בלב: טיפול באנדוקרדיטיס, דלקת זיהומית של מסתם תותב בלב, פריקרדיטיס.
לטיפול בדלקת מעי מקלוסטרידיואידס דיפיצילה: הדלקת נגרמת במעי הגס עקב התרבות החיידק Clostridioides difficile. התרבות החיידק, אגב, קשורה בין היתר למתן תרופות אנטיביוטיות.
לטיפול באוסטאומייליטיס (זיהומי עצמות ומפרקים).
כמו כן ואנקומיצין מכסה גם את החיידקים הבאים, אך בדרך כלל אינו נרשם כטיפול על מנת שלא להחמיר את בעיית העמידות החיידקית:
נקדים גראם-חיוביים
Staphylococcus aureus
Staphylococcus epidermidis
Streptococci group a,b,c
Streptococcus pneumoniae
Enterococcus faecalis
מתגים גראם-חיוביים
Listeria monocytogenes
חיידקי בסוג Corynebacterium
חיידקים אל-אווירניים אובליגטוריים
חיידקים בסוג Clostridium (אך ורק במתן אוראלי)
חיידקים בסוג Actinomyces
שימושים קליניים > סינרגיה (אגבור) עם אנטיביוטיקות אחרות

מתן ונקומיצין עם גנטמיצין (Gentamicin) משמש כאלטרנטיבה לטיפול באנדוקרדיטיס בחולים עם רגישות לפנצילין.
ונקומיצין עם צפלוספורינים מדור שני כגון צפטקסים (cefotaxime) ומדור שלישי כגון צפטריאקסון (ceftriaxone) מהווים טיפול לדלקת קרום המח (מנינגיטיס) אשר נגרם מחיידקים עמידים ממין Streptococcus pneumoniae.
פרמקוקינטיקה

ונקומיצין אינו נספג היטב במערכת העיכול, ולכן ניתן ישירות לוריד (IV), ונקומיצין ניתן אוראלית אך ורק לטיפול בזיהום במערכת העיכול שנגרם על ידי החיידק Clostridium Difficile.
האנטיביוטיקה בעלת נפח פיזור (Vd) גבוה, חודרת את מחסום הדם-מח (blood brain barrier) ולכן אפקטיבית לטיפול בדלקת קרום המח.
90% מהתרופה מופרשת על ידי הכליות. במקרה של אי ספיקה כלייתית חמורה, זמן מחצית חיים של שישה עד עשרה ימים.
תופעות לוואי

תסמונת האדם האדום- או תסמונת הצוואר האדום- red neck syndrome: מתבטאת בסומק ובתפרחת בפנים, בצוואר ובחלקים עליונים של בית חזה וגפיים עליונות. תפרחת זו מופיעה בעת מתן עירוי תוך ורידי של ואנקומיצין (או זמן קצר לאחריו). תופעות לוואי נוספות- גרד, רעד, כאב בבית החזה, ירידה בלחץ הדם, סחרחורת, תפיחות בפנים, בשפתיים ובעפעפיים. תופעות לוואי קשות יותר: פגיעה בשמיעה עד כדי חירשות (לרוב הפיך לאחר הפסקת מתן התרופה), רעילות לכליות בעיקר אם ניתן יחד עם תרופות ממשפחת האמינוגליקוזידים, תרומבוציטופניה (ירידה ברמת הטסיות בדם), נויטרופניה (ירידה ברמת הנויטרופילים).
ראו גם

קבוצות אנטיביוטיקה
לקריאה נוספת

Bertam G., Masters B,Trevor A- Basic&Clinical Pharmacology ISBN 978-0-07-176402-5
Clarck, Finkle, Rey ,Whalem-Lippincott's illustrated review: pharmacology
תרשים מבנה של ואנקומיצין
זכריה בן יהוידע

| --- | --- |
"קבר זכריה" מצבת קבורה בהר הזיתים מתקופת בית שני, אותה מייחסת המסורת לזכריה
"קבר זכריה" מצבת קבורה בהר הזיתים מתקופת בית שני, אותה מייחסת המסורת לזכריה
 מקום קבורה:  קבר זכריה
 אב:  יהוידע הכהן
 תקופה:  מלכי יהודה וישראל
 בתנ"ך:  נביא וכהן
זְכַרְיָה בֶּן יְהוֹיָדָע הֵכֹּהֵן (המאה ה-9 לפנה"ס) הוא דמות מקראית מתקופת יהואש מלך יהודה. מוזכר במקרא בתוך סיפור על עבודת עבודה זרה על ידי שרי יהודה, כנביא המוכיח את העם שנהרג בידי אספסוף בחצר בית המקדש במצוות המלך. הסיפור מוזכר באגדות החורבן ובקינות לתשעה באב.
מסורת עממית מייחסת את מקום קבורתו למונומנט אבן, "נפש", מתקופת בית שני בעמק קדרון אשר למרגלות הר הזיתים, הידוע בשם קבר זכריה.
מעשה הריגתו ונסיבותיו

הכתוב בדברי הימים מספר על כפיות הטובה של יהואש לאחר מות יהוידע. כאשר זכריה בן יהוידע אמר דברי תוכחה כנגד מעשיהם הרעים של יהואש ושריו, ציווה הלה והוציאוהו להורג.
וְאַחֲרֵי מוֹת יְהוֹיָדָע בָּאוּ שָׂרֵי יְהוּדָה וַיִּשְׁתַּחֲווּ לַמֶּלֶךְ, אָז שָׁמַע הַמֶּלֶךְ אֲלֵיהֶם: וַיַּעַזְבוּ אֶת בֵּית ה' אֱלֹהֵי אֲבוֹתֵיהֶם, וַיַּעַבְדוּ אֶת הָאֲשֵׁרִים וְאֶת הָעֲצַבִּים, וַיְהִי קֶצֶף עַל יְהוּדָה וִירוּשָׁלַיִם בְּאַשְׁמָתָם זֹאת: וַיִּשְׁלַח בָּהֶם נְבִאִים לַהֲשִׁיבָם אֶל ה', וַיָּעִידוּ בָם וְלֹא הֶאֱזִינוּ: וְרוּחַ אֱלֹהִים לָבְשָׁה אֶת זְכַרְיָה בֶּן יְהוֹיָדָע הַכֹּהֵן, וַיַּעֲמֹד מֵעַל לָעָם, וַיֹּאמֶר לָהֶם כֹּה אָמַר הָאֱלֹהִים לָמָה אַתֶּם עֹבְרִים אֶת מִצְו‍ֹת ה' וְלֹא תַצְלִיחוּ, כִּי עֲזַבְתֶּם אֶת ה' וַיַּעֲזֹב אֶתְכֶם: וַיִּקְשְׁרוּ עָלָיו וַיִּרְגְּמֻהוּ אֶבֶן בְּמִצְוַת הַמֶּלֶךְ בַּחֲצַר בֵּית ה': וְלֹא זָכַר יוֹאָשׁ הַמֶּלֶךְ הַחֶסֶד אֲשֶׁר עָשָׂה יְהוֹיָדָע אָבִיו עִמּוֹ וַיַּהֲרֹג אֶת בְּנוֹ, וּכְמוֹתוֹ אָמַר יֵרֶא ה' וְיִדְרֹשׁ:
המקרא מספר כי הריגתו של זכריה גרמה לרציחתו של יהואש בידי עבדיו, אך רק לאחר שעלה חיל ארם על יהודה וירושלים, והניח את המלך פצוע. המקרא מנמק את תבוסת ממלכת יהודה בעקבות עזיבתם את ה'.
הריגת זכריה בספרות חז"ל ובפרשנות חכמי ימי הביניים

הפרשנות המדרשית הוסיפה נופך להריגת יהואש, כשהיא מדגישה את חלקם של עבדי המלך הנזכרים כעמוני ומואבי, אומות הנתפסות ככפויות טובה, בהריגתו של המלך שכפר בטובתו של יהוידע הכהן, אביו של זכריה.
במדרש נאמר כי זכריה היה חתן המלך, ובגרסה אחת במדרש נאמר כי היה ככהן גדול.
לפי המדרשים, נקמת דמו של זכריה לא מוצתה בדמי יהואש בלבד, ונקשרים אליה מאורעות שאירעו בחורבנם של בתי המקדש. מעשה הריגתו של זכריה מוזכר במדרשים כאחד החטאים הכבדים שגרמו לחורבן.
הרמב"ם, בהקדמתו לספרו משנה תורה, מציין את שמו של זכריה בשרשרת מסירת התורה ממשה ועד רב אשי. לפי דברי הרמב"ם שם, זכריה למד את התורה מאביו, יהוידע, ומסר את התורה לנביא הושע בן בארי.
הריגת זכריה בספרות חז"ל ובפרשנות חכמי ימי הביניים > מסע הרצח של נבוזראדן

המדרש בקהלת-רבה, על הפסוק "ומקום הצדק שמה הרשע" (ג, טז), עוסק במעשה הריגתו של זכריה ובנקמת דמו:
רבי יונתן בעא קמיה (שאל לפני) רבי אחא: באיזה מקום הרגו את זכריה? בעזרת ישראל או בעזרת נשים? אמר לו: לא בעזרת נשים, ולא בעזרת ישראל, אלא בעזרת כהנים. ולא נהגו בדמו לא כדם צבי ולא כדם איל: בדם איל וצבי כתיב בהם בתורה (ויקרא יז) "ושפך את דמו וכסהו בעפר", אבל זכריה הצדיק לא נהגו בדמו לא כדם איל וצבי אלא שפכוהו על האבנים, דכתיב (יחזקאל כד): "כי דמה בתוכה היה על צחיח סלע שמתהו". כל כך למה? להעלות חימה ולנקום נקם. ועל כך כתיב (קהלת יב, א): וזכור את בוראיך בימי בחורותיך.
המדרש עובר לעסוק במעשה נקמת דמו של זכריה על ידי נבוזראדן רב טבחים בשעת החורבן, כ-250 שנה לאחר הריגתו של זכריה (החלקים שבארמית תורגמו לעברית):
את מוֹצא, בשעה שעלה נבוזראדן להחריב את ירושלים רמז הקב"ה לאותו הדם שיהיה תוסס ועולה. רנ"ב שנה, מן יואש עד צדקיה מה עשו? גרפו עליו כל עפר, ועשו כל ערימה, ולא נח, והיה הדם תוסס ומרתיח (מעלה קצף).
 אמר הקב"ה לדם: זה הזמן שתפרע את שטר-הצוואה שלך. כיון שעלה נבוזראדן וראה את הדם, אמר להם: מה טיבוֹ של דם הזה, שתוסס כך? אמרו לו: דם פרים ואילים וכבשים שהיו שוחטין ומקריבין. הביא פרים וכבשים ואילים ושחט עליו, ולא שתק ולא נח ולא עמד. מיד הביאן, תלאן בגרדון, אמר להם: אמרו לי מה טיבו של דם זה, ואם לא - אסרק את בשרכם במסרקות של ברזל! אמרו לו: הואיל והקב"ה רוצה לתבוע דמו מידנו - נגלה לך, אמרו לו: כהן ונביא ושופט היה מתנבא עלינו את כל הדברים האלה שאתה עושה עמנו, ולא היינו מאמינים בו, ועמדנו עליו והרגנוהו על שהיה מוכיחנו. 
 מיד הביא שמונים אלף פרחי כהונה ושחט עליו (על הדם של זכריה), ולא נח, והיה הדם בוקע ועולֶה, עד שהגיע לקברו של זכריה. ועוד הביא סנהדרי גדולה וסנהדרי קטנה ושחט עליו, ולא נח. באותה שעה בא אותו רשע וזעק על הדם, ואמר לו: במה טוב אתה, ומה הדם שלך עדיף מדמם של אלו? רוצה אתה שאאבד כל אומתך בגללך? באותה שעה נתמלא הקב"ה רחמים ואמר: ומה אם זה, רשע בן רשע ואכזרי, ועלה להחריב את ביתי - נתמלא עליהם רחמים, אנכי שכתוב בי (שמות ל"ד) ה' ה' אל רחום וחנון, וכתיב בי (תהלים קמ"ה) טוב ה' לכל ורחמיו על כל מעשיו - על אחת כמה וכמה! באותה שעה רמז הקב"ה לאותו דם ונבלע במקומו.
בתלמוד מסופר שנבוזראדן הזדעזע והתגייר בעקבות המעשה הזה.
בסיום המדרש רבי יודן מוסיף פרטים על הריגתו:
אמר רבי יודן: שבע עבירות עברו ישראל באותה שעה: הרגו כהן, ונביא, ודיין, ושפכו דם נקי, וטימאו את העזרה, ויום השבת, ויום הכיפורים היה.
הריגת זכריה בספרות חז"ל ובפרשנות חכמי ימי הביניים > אם יהרג במקדש ה' כהן ונביא

ירמיהו הנביא מקונן במגילת איכה:
רְאֵה ה' הַבִּיטָה לְמִי עוֹלַלְתָּ כֹּה, אִם תֹּאכַלְנָה נָשִׁים פִּרְיָם עֹלְלֵי טִפֻּחִים, אִם יֵהָרֵג בְּמִקְדַּשׁ ה' כֹּהֵן וְנָבִיא.
חזל דרשו, כי ה-"כהן ונביא" שמוזכר כאן, הוא זכריה, שנהרג בבית המקדש. בהקשר הזה, התלמוד מביא את הברייתא הבאה, על חורבן בית המקדש השני:
מעשה בדואג בן יוסף שהניחו אביו בן קטן לאמו. בכל יום הייתה אמו מודדתו בטפחים, ונותנת משקלו של זהב לבית המקדש. וכשגבר אויב - טְבָחַתּוּ ואכלתו. ועליה קונן ירמיה (איכה ב): אִם תֹּאכַלְנָה נָשִׁים פִּרְיָם עֹלְלֵי טִפֻּחִים. משיבה רוח הקדש ואומרת: אִם יֵהָרֵג בְּמִקְדַּשׁ הוה כֹּהֵן וְנָבִיא!
הריגת זכריה בספרות חז"ל ובפרשנות חכמי ימי הביניים > ביקורת על זכריה

בתוך הדברים שמביא המדרש באגדות על החורבן, מובאת ביקורת על זכריה, על כך ש"הניח (עזב) ענוותנותו":
אִם רוּחַ הַמּוֹשֵׁל תַּעֲלֶה עָלֶיךָ, מְקוֹמְךָ אַל תַּנַּח (קהלת י, ד). כי באתה לך ממשלה - אל תנח מידת ענוותנותך, ללמדך שכל המניח ענוותנותו - גורם מיתה לעולמו, וחטאת לדורו. וממי את למד? מזכריה, שנאמר (דברי הימים-ב' כד, כ): וְרוּחַ אֱלֹהִים לָבְשָׁה אֶת זְכַרְיָה בֶּן יְהוֹיָדָע הַכֹּהֵן וַיַּעֲמֹד מֵעַל לָעָם: וכי מעל ראשי העם היה הולך?! - אלא שראה עצמו גדול מכל העם, חתן המלך וכהן ונביא ודיין - התחיל מדבר גדולות, ואומר להם: לָמָה אַתֶּם עֹבְרִים אֶת מִצְו‍ֹת ה', וְלֹא תַצְלִיחוּ וגו'. מיד - וַיִּקְשְׁרוּ עָלָיו וַיִּרְגְּמֻהוּ אֶבֶן בְּמִצְוַת הַמֶּלֶךְ.
הריגת זכריה בספרות חז"ל ובפרשנות חכמי ימי הביניים > קינות העוסקות במאורע

במרוצת השנים הוזכר סיפור הריגת זכריה במספר קינות לתשעה באב. הבולטת בהן היא "יום אכפי הכבדתי", שכתב רבי יהודה הלוי ונאמרת בקרב רוב קהילות ישראל ביום תשעה באב.
מהימנות היסטורית

יש חוקרים שסבורים, שסיפור מותו של זכריה, המופיע בספר דברי הימים המאוחר, מתקופת בית שני, ולא בספר מלכים הקדום יותר - אינו משקף התרחשות שהייתה, אלא מהווה מעין מבוא למדרשים שחז"ל הרבו לספר, שמבטאים פעמים רבות הרחבה סיפורית-מדרשית לפסוקים ידועים. לטענת חוקרים אלו, הסיפור מהווה מדרש על הפסוק "אם יהרג במקדש ה' כהן ונביא".[דרוש מקור]
בנצרות

המסורת הנוצרית מקשרת בין זכריה בן יהוידע לבין זכריה אבי יוחנן המטביל, שהיה אף הוא כהן שנרצח בחצר בית המקדש.
ראו גם

אגדות החורבן
קבר זכריה
הערות שוליים

↑  ספר דברי הימים ב', פרק כ"ד, פסוק כ"ה
↑  יש מפרשים, ש"בני" בלשון רבים משמש במובן של בן יחיד, כמו (בראשית מו, כג) "ובני דן חושים". פירוש אחר - יש בפסוק זה רמז להריגת שאר בני יהוידע יחד עם זכריה (רד"ק).
↑  מכילתא בשלח מסכתא דעמלק פרק א
↑  פתיחתא לאיכה פתיחתא כג, קהלת רבה, פרשה י', פסקה ד' שלמה בובר במהדורתו מעיר כי נאמר במקרא כי אביו היה חתן המלך, וייתכן שהכוונה לבן חתן המלך(מדרש רבה איכה. תרנ"ט. וילנה, מדרש איכה רבה, עמ' 20, באתר היברובוקס)
↑  כך בפתיחתא לאיכה פתיחתא כג. בקהלת רבה, פרשה י', פסקה ד', נאמר "כהן" ולא "כהן גדול", וכן בילקוט שמעוני, דברי הימים ב, רמז תתרפה
↑  וכן בפתיחתות דאיכה רבתי כג; קהלת רבה פרשה י; ועוד.
↑  חלקים מן המדרש מובאים גם בתלמוד בבלי, מסכת גיטין, דף נ"ז, עמוד ב' וסנהדרין צו ע"ב.
↑  גיטין שם וסנהדרין שם.
↑  נוסח דומה מופיע באיכה רבה: "אמרו עליו על דואג בן יוסף שמת והניח בן קטן לאמו, והייתה מודדתו בטפחים ונותנת משקלו זהב לשמים. וכיון שהקיפה מצודה את ירושלים - טבחתו בידיה ואכלתו. עליה מקונן ירמיה ואומר: אם תאכלנה נשים פרים וגו', ורוח הקודש צווחת ואומרת: אם יהרג במקדש ה' כהן ונביא, זה זכריה בן יהוידע." (איכה רבה (בובר) ב, כ)
↑  אביו, יהוידע, היה חתנו של המלך יורם, שהרי יהושבע, אשת יהוידע, הייתה בת המלך יורם (דברי הימים-ב כב, יא).
↑  בפתיחה לאיכה רבה כג הגרסה היא "כהן גדול".
| כהנים גדולים בולטים לפי תקופתם |
| --- | --- | --- |
| משכן משה והמשכן בגלגל | אהרן • אלעזר הכהן |  |
| המשכן בשילה | • אלעזר הכהן • פינחס • אבישוע בן פנחס • בקי בן אבישוע • עזי בן בקי • עלי הכהן • אחיטוב (נכד עלי) • אחיה בן אחיטוב |  |
| משכן נוב ומשכן גבעון | אחימלך בן אחיטוב • אביתר בן אחימלך |  |
| תקופת בית ראשון | צדוק • אחימעץ בן צדוק • עזריהו בן צדוק • אמריהו • יהוידע הכהן • זכריהו בן יהוידע • עזריהו הכהן • אוריה הכהן • עזריהו הכהן (השני) • שלום הכהן • חלקיהו בן שלום • שריה הכהן • יהוצדק הכהן • צפניה בן מעשיה |  |
| תקופת בית שני (תחת שלטון ממלכת פרס) | יהושע בן יהוצדק • יהויקים בן יהושע • אלישיב בן יהויקים • יהוידע הכהן (בית שני) • יוחנן הכהן • ידוע הכהן |  |
| בתקופה ההלניסטית | חוניו הראשון • שמעון הראשון • אלעזר בן חוניו • מנשה אחיו של חוניו • חוניו השני • שמעון השני • חוניו השלישי • יוחנן כהן גדול |  |
| כהנים מתיוונים ואחרים | יאסון •  מנלאוס • אלקימוס • חוניו הרביעי |  |
| כהנים גדולים מבית חשמונאי | יונתן • שמעון • יוחנן הורקנוס הראשון • יהודה אריסטובולוס הראשון • אלכסנדר ינאי • הורקנוס השני • אריסטובולוס השני • מתתיהו אנטיגונוס השני • אריסטובולוס השלישי |  |
| תחת ממשלת רומא | מתתיהו בן תאופילוס (הראשון) • יוסף בן עלים • חנן בן שת • ישמעאל בן פיאבי • יוסף קיפא • יונתן בן חנן • תאופילוס בן חנן • חנניה בן נדבאי • חנן בן חנן • יהושע בן גמלא • מתתיהו בן תאופילוס (השני) • פינחס בן שמואל מכפר חבתא • רבי אלעזר בן חרסום • יששכר איש כפר ברקאי • רבי ישמעאל בן אלישע כהן גדול |  |
נטומבו ננדי-נדיטווה

נדמפלילה נטומבו ננדי-נדאיטווה (באנגלית Ndemupelila Netumbo Nandi-Ndaitwah; נולדה ב-29 באוקטובר 1952) היא פוליטיקאית נמיבית, שניצחה בבחירות לנשיאות נמיביה ב-3 בדצמבר 2024. היא אמורה להיות הנשיאה החמישית של נמיביה והאישה הראשונה שתחזיק בתפקיד זה.
ננדי-נדאיטווה שימשה כסגנית ראש ממשלת נמיביה מ-2015 עד 2024, שרה ליחסים בינלאומיים מדצמבר 2012 עד 2015, ושרה להגנת הסביבה ותיירות ממרץ 2010 עד דצמבר 2012.
ביוגרפיה

נטומבו ננדי נולדה ב-29 אוקטובר 1952 לג'וסטינה נקוטו שאדוקה-נאנדי ופטרוס ננדי בדרום מערב אפריקה, באזור אושנה בנמיביה. אביה היה כומר אנגליקני. היא תשיעית מתוך 13 ילדים.
ננדי-נדאיטווה עברה לזמביה ב-1973 והצטרפה לחברי SWAPO (אנ'). היא עבדה במטה SWAPO בלוסקה מ-1973 עד 1975 ולמדה בבית הספר הגבוה לנין קומסומול בברית המועצות מ-1975 עד 1976. היא קבלה תעודה מתנועת הנוער הקומוניסטית. בשנת 1987 היא קיבלה תואר שני במנהל ציבורי וניהול מהמכללה הטכנולוגית של גלאזגו (אנ'), ובשנת 1988 קיבלה תעודה נוספת ביחסים בינלאומיים, מאוניברסיטת קיל, גם היא בבריטניה. בשנת 1989 קיבלה ננדי-נדאיטווה תואר שני בדיפלומטיה, גם הוא מאוניברסיטת קיל.
קריירה פוליטית

ננדי-נדאיטווה הפכה לסגנית נציגת SWAPO בזמביה מ-1976 עד 1978 ולנציגה הראשית בזמביה מ-1978 עד 1980. מ-1980 עד 1986, היא הייתה הנציגה הראשית של SWAPO במזרח אפריקה, שמושבה בדאר א-סלאם. היא הייתה חברה בוועד המרכזי של SWAPO מ-1976 עד 1986 ונשיאת ארגון הנשים הלאומי של נמיביה (NANAWO) מ-1991 עד 1994.
היא חברה באספה הלאומית של נמיביה (אנ') מאז 1990. היא הייתה סגנית השרה ליחסים בינלאומיים ולשיתוף פעולה (אנ') בין השנים 1990 ל-1996 ומונתה ב-1996 לממונה על ענייני נשים בלשכת הנשיא, שם כיהנה עד שנת 2000. בשנת 2000 מונתה לשרה לענייני נשים ושלום הילד (אנ').
מ-2005 עד 2010, היא הייתה שרת המידע והתקשורת (אנ') בממשלת נמיביה (אנ'). לאחר מכן כיהנה כשרה להגנת הסביבה והתיירות (אנ') עד לשינוי גדול שהיה בממשלת נמיביה בדצמבר 2012, במסגרתו מונתה לשרת החוץ (אנ').
תחת הנשיא האגה גיינגוב, ננדי-נדאיטווה מונתה לסגנית ראש הממשלה (אנ') במרץ 2015, בעודה מכהנת במקביל כשרה ליחסים בינלאומיים. ננדי-נדאיטווה כיהנה בוועד המרכזי של SWAPO ובפוליטביורו. היא גם מזכירת המפלגה להסברה ולגיוס וככזו, היא אחת הדוברות המרכזיות של SWAPO.
במרץ 2023, הנשיא גיינגוב מינה את נטומבו ננדי-נדיטווה כמועמדת של SWAPO לנשיאות בבחירות בנמיביה ב-2024 (אנ'). לאחר מותו של ג'ינגוב בפברואר 2024, ננדי-נדאיטווה מונתה לסגן הנשיא במקום נאנגולו מבומבה (אנ') שהפך לנשיא. היא האישה הראשונה שכיהנה בתפקיד זה.
ב-3 בדצמבר 2024, היא הוכרזה רשמית כנשיאה הנבחרת של נמיביה. ננדי-נדאיטווה קיבלה 683,560 קולות (58.7%), והפכה לאישה הראשונה שזכתה בבחירות לנשיאות נמיביה. היא תכנס לתפקיד ב-21 במרץ 2025.
חיים אישיים

היא נשואה לאפפראס דנגה נדאיטווה (אנ'), ראש כוחות ההגנה של נמיביה (אנ') לשעבר.
הערות שוליים

↑  Mumbuu, Edward (16 בנובמבר 2022). "SWAPO Braces for Vote Showdown". New Era Live. {{cite news}}:  (עזרה)
↑  "Naimibia Elects Its First Woman President". CBS News. 4 בדצמבר 2024. {{cite news}}:  (עזרה)
↑  "Namibia will have its first female leader after the VP wins presidential election for ruling party". KTALnews.com (באנגלית אמריקאית). 3 בדצמבר 2024. נבדק ב-3 בדצמבר 2024. {{cite web}}:  (עזרה)
↑  Namene, John-Colin (4 בדצמבר 2024). "Nandi-Ndaitwah elected as Namibia's first woman president". The Namibian (באנגלית בריטית). נבדק ב-4 בדצמבר 2024. {{cite web}}:  (עזרה)
↑  "Nandi-Ndaitwah's moment of truth". The Namibian (באנגלית). 14 באפריל 2022. ארכיון מ-6 בינואר 2024. נבדק ב-30 בנובמבר 2024. {{cite news}}:  (עזרה)
↑  Mongudhi, Tileni (21 באפריל 2023). "Nandi-Ndaitwah's moment of truth". The Namibian (באנגלית בריטית). ארכיון מ-7 באוקטובר 2024. נבדק ב-25 בנובמבר 2024. {{cite web}}:  (עזרה)
1 2 3 4  Hopwood, Graham. "Who's Who, entry for Netumbo Nandi-Ndaitwah". Namibia Institute for Democracy. אורכב מ-המקור ב-11 ביוני 2011. נבדק ב-8 בינואר 2014. {{cite web}}:  (עזרה)
↑  "Nandi-Ndaitwah Netumbo". Parliament of Namibia. נבדק ב-11 ביוני 2022. {{cite web}}:  (עזרה)
↑  Shipanga, Selma; Immanuel, Shinovene (5 בדצמבר 2012). "Transition team picked". The Namibian. אורכב מ-המקור ב-28 בדצמבר 2013. נבדק ב-27 בדצמבר 2013. {{cite news}}:  (עזרה)
↑  "Geingob announces Cabinet". The Namibian. 20 במרץ 2015. {{cite news}}:  (עזרה)
↑  "Nandi-Ndaitwah Netumbo". Namibian Parliament (באנגלית אמריקאית). נבדק ב-13 בפברואר 2023. {{cite web}}:  (עזרה)
↑  "Namibia: President Geingob Names Nandi-Ndaitwah Woman Successor". The Heritage Times. 13 במרץ 2023. {{cite news}}:  (עזרה)
↑  "Nangolo Mbumba Sworn In as Namibia's Interim President". Voice of America. 5 בפברואר 2024. {{cite news}}:  (עזרה)
↑  "Nangolo Mbumba sworn in as Namibia's fourth President". The Star Kenya. נבדק ב-4 בפברואר 2024. {{cite news}}:  (עזרה)
↑  "2024 Presidential elections". elections.my.na.
↑  "Namibia elects Nandi-Ndaitwah as first female president". Reuters.
| --- | --- |
בקרת זהויות :  GND: 1322425469  LCCN: no2023064502  SUDOC: 273756591  VIAF: 28168650992007690495   WorldCat (עם VIAF): 28168650992007690495 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נטומבו ננדי-נדיטווה".
נטומבו ננדי-נדיטווה בשנת 2015
Colt Model 1871–72 Open Top

| --- | --- |

 מידע כללי
 מדינה מייצרת:  ארצות הברית 
 יצרן:  קולט 
 
כתובות הפטנטים של קולט מוטבעות על גבי אקדח COLT OPEN TOP
ה- Colt דגם 1871–72 Open Top (קולט "אופן טופ") הוא אקדח תופי היורה כדורים בעלי תרמיל (תחמושת) בקליבר .44 . האקדח הוצע למכירה בשנת 1872 על ידי חברת Colt's Patent Fire Arms Manufacturing Company . האקדח פותח לאחר שחברת קולט הוציאה שני פטנטים המאפשרים טעינה של התחמושת ישירות אל תוך התוף, הראשון ב-1871 והשני ב-1872, האקדח יוצר ונמכר בעיקר בין פברואר 1872 ליוני 1873 תחת השמות המסחריים Colt Model 1871 וגם Colt Model 1872, כיום השמות המקובלים ביותר לאקדח הם Colt Model 1871-72 Open Top, Colt Model 1871-72 או Colt Open Top .
כאשר נדחתה בקשתו של רולין ווייט להארכת הפטנט שלו על אקדחי תופי הנטענים ישירות אל תוך החלק האחורי של התוף על ידי הממשלה האמריקאית בינואר 1870  חברת Colt's Patent Fire Arms Manufacturing החלה לתכנן אקדחי תופי בעלי תחמושת המבוססת על תרמילי מתכת ומערכת טעינה ישירה דרך התוף. במקביל חברת קולט המשיכה להמיר אקדחי הקשה הנטענים דך הקנה לטעינה דרך התוף. בשנת 1871 רשמה חברת קולט פטנט על לפחות שני אקדחים בעלי מנגנון טעינה "אחורית" ותחמושת אחודה של קליע המחובר לתרמיל מתכת: ה־Colt House Revolver שהוצע למכירה בשנת 1871 וה-Open Top. שייצורו החל בשנת 1872, אקדח נוסף - גרסה המשלבת בין שני הדגמים יצאה לשוק בשנת 1871 תחת השם Colt Open Top Pocket Model Revolver
ויליאם מייסון, המהנדס של חברת קולט שעבד על העיצוב של ה-Open Top, בחר לתכנן את האקדח לשימוש בכדורי רימפייר מסוג .44 הנרי. ההדק והמנגנון המסתובב היו מבוססים על אותו עיצוב כמו אקדחי קולט הקודמים. מצד שני מייסון הציג כמה חידושים בתכנון האקדח, מלבד המנגנון הטעינה החדש הוא עיצב מסגרת ייחודית, צילינדר וקנה עבור אקדח קולט OPEN TOP שהיו ייחודיים ובלתי ניתנים להחלפה עם אקדחי התופי בעלי מנגנון הירי על ידי כיפת ההקשה הישנים יותר, החלפת מנגנון הירי אפשר להעביר את הכוונת האחורית לחלק האחורי של הקנה. האקדח הוגש לצבא ארצות הברית לבדיקה ב-1872 אך הדגם הראשון נדחה, הצבא דרש אקדח בקליבר גדול יותר ומסגרת חזקה יותר. מייסון עיצב מחדש את המסגרת כך שתשלב רצועה עליונה, בדומה לאקדחי רמינגטון, והציב את הכוונת האחורית בחלק האחורי של המסגרת. אב הטיפוס הראשון של האקדח החדש עדיין השתמש בתחמושת רימפייר .44 אבל הדגם לייצור של האקדח תוכנן עבור תחמושת חדשה מסוג .45 Colt . עיצוב חדש זה נכנס לייצור בייצור בשנת 1873, תחת השם קולט סינגל אקשן ארמי.
הערות שוליים

↑  A compilation of the messages and papers of the presidents, 1789-1922 pp 4034-4035
לקריאה נוספת

Dennis Alder Colt Single Action: From Patersons to Peacemakers Simon and Schuster (2015) ISBN 1510709223
John E. Parsons The Peacemaker and Its Rivals: An Account of the Single Action Colt Simon and Schuster, 2014 ISBN 1628739363
גורם חצוצרתי לאי פוריות

| --- | --- |
 גורם:  fallopian tube disease 
 סיווגים
 ICD-10:  N97.1 
 
גורם חצוצרתי לאי פוריות (באנגלית: Tubal factor infertility) היא אי פוריות נשית כתוצאה ממספר סיבות, חלקן נרכשות וחלקן מולדות וכמו גם גורמים אחרים המעכבים את הירידה של ביצית מופרית או לא מופרית לתוך הרחם דרך החצוצרות.